CELEX: 62014CN0035
Language: hr
Date: 2014-01-23 00:00:00
Title: Predmet C-35/14 P: Žalba od 23. siječnja 2014. koju je podnio Enercon GmbH protiv presude Općeg suda (četvrto vijeće) od 12. studenog 2013. u predmetu T-245/12, Gamesa Eólica, SL protiv Ureda za usklađivanje na unutarnjem tržištu (žigovi i dizajni)(OHIM)

7.4.2014   
            
            
               HR
            
            
               Službeni list Europske unije
            
            
               C 102/18
            
         Žalba od 23. siječnja 2014. koju je podnio Enercon GmbH protiv presude Općeg suda (četvrto vijeće) od 12. studenog 2013. u predmetu T-245/12, Gamesa Eólica, SL protiv Ureda za usklađivanje na unutarnjem tržištu (žigovi i dizajni)(OHIM)
   (Predmet C-35/14 P)
   2014/C 102/24
   Jezik postupka: engleski
   
      Stranke
   
   
      Žalitelj: Enercon GmbH (zastupnici: J. Eberhardt, Rechtsanwalt, R. Böhm, Rechtsanwalt)
   
      Druge stranke u postupku: Ured za usklađivanje na unutarnjem tržištu (žigovi i dizajni), Gamesa Eólica, SL
   
      Zahtjev
   
   Žalitelj predlaže da Sud:
   
               —
            
            
               ukine odluku u predmetu T-245/12 koju je donio Opći sud dana 12. studenog 2013.
            
         
               —
            
            
               naloži OHIM-u snošenje troškova postupka.
            
         
      Žalbeni razlozi i glavni argumenti
   
   Žalitelj traži da se pobijana odluka ukine zbog sljedećih razloga:
   
               1.
            
            
               Zbog toga što žalitelj nije dao odgovor u postupku pred Općim sudom, taj Sud ga nije uključio u postupak i nije mu dostavio primjerak presude. Na taj je način Opći sud povrijedio vlastiti Poslovnik i žaliteljeva vlasnička prava na način što mu je uskratio pravo na pravično suđenje.
            
         
               2.
            
            
               Opći je sud pogrešno zaključio da je osporeni žig boja per se te nije smio koristiti takvu kategorizaciju kao jedinu osnovu za ocjenu razlikovnih elemenata žiga.